Rødøy kirke

Rødøy kirke er en åttekantet kirke fra 1885 på Rødøy i Rødøy kommune, Nordland fylke. Byggverket er i tømmer og har 700 plasser. Kirken er en av Nordlands største.

Rødøy kirke er en korskirke kombinert med åttekantet form, eller en korskirke med «brutte kanter». Byggmester var Andreas Grendstad fra Sandnessjøen. Grendstad brukte tegningene for Stamnes kirke i Sandnessjøen (reist 1882) som grunnlag for Rødøy kirke. Rødøy kirke har noen nygotiske elementer. Grendstad var fra Trondheim eller Klæbu.«Andreas Grendstad ble født på gården Grendstad i Klæbu i 1821, som nummer 4 av Nils og Agnete Grendstads 6 sønner.» Kilde:  Klæbu kirke er en åttekantet kirke.

Altertavlen er fra 1861 og utført av Anders Askevold.

En kirke på Rødøy er nevnt i Aslak Bolts jordebok fra 1432 og ble bygget en tid før det uten at nærmere tidspunkt er kjent. I 1589 var Meløy kirke anneks til Rødøy. I 1700 blir også Lurøy og Træna oppgitt som anneks til Rødøy. Presten bodde på prestegården på Rødøy. Omkring 1900 ble Meløy eget sogn.

Brann
Søndag 11. januar 2009 ble kirken rammet av brann etter lynnedslag i tårnet. Sakristiet ble totalskadet av brannen, men inventaret ble berget.Lynnedslag antente Rødøy kirke (Avisa Nordland) Kirken fikk imidlertid store vannskader.124 år gammel kirke i branndrama (Rana Blad) Brannen betegnes som den største kirkebrann i Norge på fem år.Rødøy kirke med betydelige brannskader etter lynnedslag (KA Kirkelig arbeidsgiver- og interesseorganisasjon) 

Tidligere kirker
mini|Rødøy gamle kirke
Lorentz Dietrichson skrev i 1888 at «Den ældre Træ-Korsk. fra 1667 staar endnu». Ifølge Dietrichson var det før 1667 en middelaldersk trekirke på stedet, «Rauđeyjar K.».Dietrichson, L. (1888): Sammenlignende Fortegnelse over Norges Kirkebygninger i Middelalderen og Nutiden. Kristiania: Malling.

 Referanser 

 Eksterne lenker 



Kategori:Kirker i Rødøy
Kategori:Kirker i Nord-Helgeland prosti
Kategori:Oktogonale kirker i Norge
Kategori:Norske kirker fra 1885
Kategori:Kulturminner i Rødøy